Държавен вестник, бр. 29, 2021 г., стр. 57

БРОЙ  29	
Д Ъ Р Ж А В Е Н  В Е С Т Н И К 	
СТР.  57  
МИНИСТЕРСТВО 
НА ВЪТРЕШНИТЕ РАБОТИ
ИНСТРУКЦИЯ № 8121з-418
от 5 април 2021 г.
за условията и реда за осъществяване на не­
отложни аварийно-възстановителни работи, 
оперативна защита при наводнения и опера­
ции по издирване и спасяване и химическа, 
биологическа и радиационна защита
Раздел I
Общи положения
Чл. 1. С тази инструкция се определят 
условията и редът за осъществяване на дей­
ностите при неотложни аварийно-възстано­
вителни работи (НАВР), оперативна защита 
при наводнения, операции по издирване и 
спасяване и химическата, биологическата и 
радиационната защита от органите за пожарна 
безопасност и защита на населението (ПБЗН) 
на Главна дирекция „Пожарна безопасност и 
защита на населението“ на Министерството 
на вътрешните работи (ГДПБЗН).
Чл. 2. Органите за ПБЗН поддържат 
готовност за провеждане на дейностите по 
настоящата инструкция самостоятелно или 
съвместно със сили и средства на съставните 
части на Единната спасителна система (ЕСС) 
и физическите лица.
Чл. 3. При осъществяване на дейностите по 
чл. 1 приоритетно се извършват действия за 
осигуряване живота и здравето на населението.
Чл. 4. Координацията на силите и сред­
ствата на съставните части на ЕСС и физиче­
ските лица се осъществява чрез Националния 
оперативен център (НОЦ) при ГДПБЗН и 
оперативните центрове (ОЦ) на Столичната 
дирекция „Пожарна безопасност и защита 
на населението“ (СДПБЗН) и регионалните 
дирекции „Пожарна безопасност и защита на 
населението“ (РДПБЗН).
Чл. 5. (1) Дейностите по чл. 1 се извърш­
ват от органите за ПБЗН при спазване на 
правилата за безопасност и здраве при рабо­
та съобразно наличните сили и средства на 
мястото на бедствието/инцидента.
(2) При наличие на реална опасност за 
живота и здравето на служителите временно 
се прекратяват дейностите до осигуряване на 
необходимите условия, сили и средства за 
продължаването им след разпореждане на 
ръководителя по чл. 6.
Чл. 6. (1) Управлението на силите и сред­
ствата на органите за ПБЗН при изпълнение 
на дейностите по чл. 1 се извършва от ръко­
водител на място.
(2) При обявяване на бедствено положение 
по реда на Закона за защита при бедствия 
ръководителят на място преминава под ръ­
ководството на назначения ръководител на 
операциите. Когато ръководителят на място 
бъде назначен за ръководител на операциите, 
изпълнява задълженията съгласно Закона за 
защита при бедствия.
(3) Ръководителят на място/ръководителят 
на операциите определя вида на личните 
предпазни средства съобразно бедствието/
инцидента.
Чл. 7. (1) Неотложни аварийно-възстано­
вителни работи, оперативна защита при на­
воднения, операции по издирване и спасяване 
и химическата, биологическата и радиацион­
ната защита се прекратяват по разпореждане 
на ръководителя на място/ръководителя на 
операциите.
(2) Решение за прекратяване на операциите 
за осъществяване на дейностите по ал. 1 взема 
ръководителят на място/ръководителят на 
операциите съобразно обстановката, когато:
1. оцелелите, пострадалите или загиналите 
са изведени;
2. при по-нататъшни действия съществува 
реална опасност за нанасяне на по-големи 
щети;
3. при по-нататъшни действия съществува 
реална опасност за живота на участниците 
в операциите; 
4. изпълнява разпореждане на орган на 
изпълнителната власт, определил ръководите­
ля на операциите, организиращ и ръководещ 
защитата при бедствия.
Раздел II
Дейности при провеждане на неотложни 
аварийно-възстановителни работи 
Чл. 8. Неотложни аварийно-възстановител­
ни работи в обекти на техническата инфра­
структура се провеждат съгласно плановете за 
защита при бедствия на общинско, областно 
и национално ниво.
Чл. 9. При провеждането на НАВР органите 
за ПБЗН подпомагат:
1. неотложните укрепителни работи в сгра­
ди и съоръжения на мястото на бедствието 
и/или инцидента;
2. осигуряването на достъп на механизирани 
средства и техника до засегнатите райони;
3. разчистването на разрушения за осигу­
ряване на достъп до пострадали;
4. извеждането на застрашени лица на 
безопасно място;
5. изграждането на временни лагери за 
настаняване на засегнатото население;
6. осигуряването в недостъпни райони на 
доставки на стоки от първа необходимост 
и транспортиране на лица, нуждаещи се от 
медицинска помощ;
7. дейностите за спиране на течове, огра­
ничаване на разливи, отстраняване на опасни 
предмети и съоръжения и др.